Da nema šale s njemačkim sucem Manfredom Dausterom doznao je odvjetnik Anto Nobilo već u petak kada je braneći svoga klijenta Josipa Perkovića želio pročitati jednu izjavu no dotični sudac kao predsjednik sudskog vijeća prekinuo.



Ali Nobilo je i izvan sudnice ubrzo shvatio da nema šale u Njemačkoj i to u prometu. Naime, očito je parkirao na za to nedopuštenom mjestu jer je ostao bez automobila. "Zarobio" ga je njemački pauk i odvezao na odlagalište.



Tako je Nobilo zasigurno zapamtio na dulje vrijeme početak procesa suđenja u Njemačkoj jer je morao po automobil, a niti kazna nije bila beznačajna - 230 eura.



"Čari" minhenskog prometa okusila je i HRT-ova ekipa. Iako nitko od mnogobrojnih novinarskih ekipa iz Hrvatske nije imao eko naljepnicu, jer nisu bili upoznati kako ju je obvezno imati, samo je na HRT-ovom kombiju osvanula kazna od 100 eura. Također je bio potreban i dodatni tehnički pregled koji je srećom koštao još samo 5€.



Inače, suđenje Josipu Perkoviću i Zdravku Mustaču zbog suučesništva u ubojstvu Stjepana Đurekovića nastavlja se sutra.